Ogoveidae

Ogovea

Ogoveidae er en liten familie av edderkoppdyr som tilhører ordenen vekjerringer (Opiliones). 

 Utseende 
Små til middelsstore (3-5 mm) vevkjerringer uten øyne. Pedipalpene er sterkt modifiserte, beina forholdsvis korte. Over hele kroppen er det spredt sansehår og andre sanseorganer (sensiller). På beina, hoftene og på bakkroppens bukplater finnes det en spesiell, kutikulær struktur kalt Hansens organ.

 Levevis 
Disse vevkjerringene lever i tropisk regnskog.

 Utbredelse 
Familien er bare kjent fra det ekvatoriale Vest-Afrika. De er kjent fra Kamerun, Republikken Kongo og Ekvatorial-Guinea.

 Systematisk inndeling 

 Edderkoppdyr (Arachnida)
 Vevkjerringer (Opiliones) 
 underorden Cyphophthalmi (Simon, 1879)
 overfamilie Ogoveoidea
 familie Ogoveidae Shear, 1980
 slekten Ogovea Roewer, 1923
 Ogovea cameroonensis Giribet & Prieto, 2003 (Kamerun)
 Ogovea grossa (Hansen & Sørensen, 1914) (Kongo: elven Ogooué)
 Ogovea nasuta (Hansen, 1921) (Bioko)

 Kilder 
 Giribet, G. og Prieto, C.E. (2003) A new Afrotropical Ogovea (Opiliones, Cyphophthalmi) from Cameroon, with a discussion on the taxonomic characters in the family Ogoveidae. Zootaxa 329: 1-18. 

 Eksterne lenker 


Kategori:Vevkjerringer
Kategori:Edderkoppdyr formelt beskrevet i 1980